ใช้วิธีการพื้นบ้านที่ยังไม่มีหลักฐานยืนยันแน่ชัด ใช้ผลิตภัณฑ์และดูแลผิวหน้าตามวิธีที่ได้รับการรับรอง ดูแลผิวในแต่ละวัน
กรดซิตริกในผลเลมอนประกอบด้วยสารฟอกขาวตามธรรมชาติซึ่งอาจช่วยให้ผิวขาวใสขึ้นได้ถ้าใช้อย่างระมัดระวัง แต่คุณต้องหลีกเลี่ยงไม่ออกไปเจอแสงแดดเด็ดขาดเมื่อมีน้ำของผลไม้ตระกูลส้มอยู่บนหน้า ไม่อย่างนั้นคุณอาจจะต้องเจ็บตัวจากโรคผื่นผิวหนังอักเสบระคายเคืองได้ To use lemon to safely:  คั้นน้ำเลมอนครึ่งลูกและเจือจางความเป็นกรดออกครึ่งนึงด้วยน้ำเปล่า จุ่มสำลีก้อนลงไปและทาน้ำเลมอนลงบนหน้าหรือบริเวณที่คุณอยากให้ขาวขึ้น ทิ้งค้างไว้ประมาณสิบห้าถึงยี่สิบนาที อย่าออกไปข้างนอกระหว่างนี้เพราะน้ำเลมอนจะทำให้ผิวของคุณไวต่อแสงแดดเป็นพิเศษ ล้างหน้าให้สะอาดหลังจากเสร็จขั้นตอน จากนั้นทามอยซ์เจอไรเซอร์เพราะน้ำเลมอนอาจทำให้ผิวคุณแห้งได้ ทำขั้นตอนนี้ซ้ำสองถึงสามครั้งต่อสัปดาห์เพื่อผลลัพธ์ที่ดีที่สุด แต่ไม่ควรทำเกินกว่านี้ ขมิ้นเป็นเครื่องเทศของอินเดียที่ใช้เพื่อทำให้ผิวขาวขึ้นมานับพันปี แม้ว่าจะยังไม่มีผลการศึกษาแน่ชัด แต่เชื่อกันว่าขมิ้นจะไปยับยั้งการผลิตเมลานินและป้องกันไม่ให้ผิวหมองคล้ำ   ผสมขมิ้นกับน้ำมันมะกอกและผงชิคพีเพื่อให้จับตัวกันเป็นเนื้อเหลว จากนั้นทาครีมลงบนผิวเบาๆ โดยหมุนเป็นวงกลมเพื่อช่วยขัดผิว ทาครีมขมิ้นทิ้งไว้บนผิวประมาณสิบห้าถึงยี่สิบนาทีแล้วค่อยล้างออก ผิวของคุณอาจมีสีเหลืองจางๆ จากขมิ้นแต่จะหายไปเองในไม่ช้า ทำขั้นตอนนี้ซ้ำหนึ่งหรือสองครั้งต่อสัปดาห์เพื่อผลลัพธ์ที่ดีที่สุด ส่วนขมิ้นที่เหลือก็เอาไปทำอาหารอินเดียกินซะเลยไง! เชื่อกันว่ามันฝรั่งดิบมีฤทธิ์ในการฟอกผิวขาวอ่อนๆ เพราะมันฝรั่งประกอบด้วยวิตามินซีซึ่งใช้เป็นวัตถุดิบในการทำให้ผิวขาวในครีมบำรุงผิวที่วางขายกันตามเคาน์เตอร์ โดยวิธีการดูแลผิวด้วยมันฝรั่งดิบมีดังนี้ :   หั่นมันฝรั่งดิบเป็นสองส่วน จากนั้นแปะด้านที่เป็นเนื้อลงบนผิว ปล่อยให้น้ำจากมันฝรั่งค้างไว้บนผิวราวสิบห้าถึงยี่สิบนาทีแล้วจึงล้างออก คุณต้องทำขั้นตอนนี้ซ้ำหลายครั้งในหนึ่งสัปดาห์กว่าจะเห็นผล โดยคุณอาจใช้มะเขือเทศหรือแตงกวาแทนมันฝรั่งได้เพราะผักทั้งสองอย่างก็มีวิตามินสูงเช่นเดียวกัน ว่านหางจระเข้มีคุณสมบัติช่วยบรรเทาอันยอดเยี่ยมที่จะช่วยลบรอยแดงและทำให้สีผิวที่ไม่สม่ำเสมอจางลง นอกจากนี้ ว่านหางจระเข้ยังช่วยทำให้ผิวชุ่มชื้นซึ่งช่วยในการฟื้นฟูของผิวอีกด้วย   ปอกเปลือกว่านหางจระเข้และถูด้านเนื้อคล้ายเจลลงบนผิว ว่านหางจระเข้เป็นสมุนไพรที่บอบบางต่อผิวดังนั้นไม่จำเป็นต้องล้างออก แต่ถ้าคุณรู้สึกเหนอะหนะ จะล้างออกก็ได้ ว่ากันว่าน้ำมะพร้าวนั้นช่วยให้ผิวขาวกระจ่างใสขึ้นอย่างได้ผลและช่วยให้ผิวนุ่มและเรียบเนียน  ใช้สำลีจุ่มน้ำมะพร้าวและทาให้ทั่วบริเวณผิวที่คุณอยากให้ขาวขึ้น น้ำมะพร้าวนั้นอ่อนโยนต่อผิวเพราะเป็นวัตถุดิบจากธรรมชาติดังนั้นคุณไม่ต้องล้างออกก็ได้ คุณอาจจะดื่มน้ำมะพร้าวด้วยก็ได้เพื่อเพิ่มระดับน้ำและแร่ธาตุที่สำคัญต่างๆ ในร่างกาย แพทย์ผิวหนังบางท่านได้แสดงความเห็นว่ามะละกอสามารถช่วยทำให้ผิวกระชับ กระจ่างใส และช่วยทำให้ผิวดูสดชื่นกว่าเดิมได้ มะละกอนั้นเต็มไปด้วยวิตามินเอ อีและซี และยังอุดมไปด้วยกรดอัลฟาไฮดรอกซี่ (AHA) ซึ่งเป็นส่วนผสมที่อยู่ในครีมชะลอวัยต่างๆ นั่นเอง การรับประทานมะละกอนั้นมีประโยชน์ต่อสุขภาพหลายอย่าง แต่ถ้าคุณอยากนำมะละกอมาบำรุงผิว ก็ลองทำตามขั้นตอนด้านล่างนี้ดูสิ:  ตัดมะละกอครึ่งซีกจากนั้นเลาะเมล็ดออก ปั่นมะละกอกับน้ำครึ่งถ้วยจนกระทั่งกลายเป็นเนื้อเหลว นำมะละกอปั่นใส่ภาชนะขนาดเล็กแล้วนำไปแช่ตู้เย็นแล้วนำมาพอกหน้าสามครั้งต่อสัปดาห์เพื่อผลลัพธ์ที่ดีที่สุด ไฮโดรควิโนนเป็นครีมที่ช่วยให้ผิวขาวอย่างได้ผลและสามารถใช้ได้กับผิวหลายส่วนหรือจะใช้เพื่อทำให้รอยด่างดำจากแดดหรือขี้แมลงวันจางลงก็ได้ ถึงไฮโดรควิโนนจะได้รับการรับรองจากองค์การเภสัชกรรมของสหรัฐอเมริกา แต่ตัวยานี้ถูกห้ามใช้ในหลายประเทศในยุโรปและเอเชียเนื่องจากมีงานวิจัยที่ชี้ให้เห็นว่าส่วนผสมอาจก่อให้เกิดมะเร็งได้ นอกจากนี้ ไฮโดรควิโนนยังอาจทำให้สีผิวผิดเพี้ยนอย่างถาวร ดังนั้น คุณต้องใช้ตัวยานี้อย่างระมัดระวัง  ปรึกษาเรื่องวิธีการดูแลผิวกับแพทย์หรือแพทย์ผิวหนังก่อน คุณอาจหาซื้อผลิตภัณฑ์ที่มีไฮโดรควิโนน 2% ได้ตามเคาน์เตอร์ขายยา ในขณะที่ผลิตภัณฑ์ที่มีความเข้มข้นกว่า (จนถึง 4%) ต้องมีใบสั่งยาถึงจะซื้อได้ คุณสามารถเลือกซื้อครีมเพื่อผิวขาวได้ตามเคาน์เตอร์เครื่องสำอาง เจ้าครีมพวกนี้ล้วนช่วยลดเมลานิน (เม็ดสีที่ทำให้ผิวแทนและมีรอยด่างดำจากแดด) ในผิวได้   มองหาผลิตภัณฑ์ที่มีส่วนผสมที่ช่วยทำให้ผิวขาวได้อย่างมีประสิทธิภาพ อาทิ กรดโคจิก กรดไกลโคลิก กรดอัลฟาไฮดรอกซี่ วิตามินซี หรือ อาร์บูติน ผลิตภัณฑ์เหล่านี้โดยทั่วไปแล้วมีความปลอดภัย แต่ถึงอย่างไรก็อย่าลืมอ่านวิธีการใช้บนฉลากซะก่อนและหยุดใช้ทันทีที่ผิวแสดงอาการอะไรไม่ดีออกมา อย่าใช้ครีมเพื่อผิวขาวที่มีส่วนผสมหลักเป็นปรอทเด็ดขาด ตอนนี้ครีมทาผิวที่ผสมปรอทนั้นถูกห้ามใช้ในสหรัฐฯ แต่ก็ยังมีวางขายอยู่ในประเทศอื่นๆ ทั่วโลก ครีมเรตินอยด์นั้นทำมาจากส่วนประกอบที่เป็นกรดของวิตามินเอซึ่งช่วยขัดผิวและเร่งการผลัดของเซลล์ผิวจนทำให้ผิวขาวได้อย่างเป็นธรรมชาติ   ครีมเรตินอยด์ไม่เพียงแต่ทำให้ผิวขาวขึ้นและช่วยปรับสีผิวให้เสมอกันแต่ยังช่วยบรรเทารอยย่นและริ้วรอยและยังทำให้ผิวเต่งตึงและดูสดใสเยาว์วัยขึ้น นอกจากนี้ เรตินอยด์ยังช่วยบรรเทาสิวได้อีกด้วย ครีมเรตินอยด์อาจทำให้ผิวแห้ง แดง และหลุดลอกเป็นแผ่นในช่วงแรก แต่อาการเหล่านี้จะบรรเทาลงเมื่อผิวปรับตัวเข้ากับผลิตภัณฑ์ได้แล้ว นอกจากนี้ เรตินอยด์ยังทำให้ผิวคุณไวต่อแสงแดดมากขึ้น ดังนั้น คุณควรทาเฉพาะตอนกลางคืนและไม่ลืมทาครีมกันแดดในเวลากลางวันด้วย คุณจะซื้อเรตินอยด์ได้ก็ต่อเมื่อมีใบสั่งยา ดังนั้น คุณควรนัดแพทย์ผิวหนังหากสนใจจะดูแลผิวหน้าด้วยตัวยานี้ อย่างไรก็ตาม คุณสามารถหาซื้อเรตินอลซึ่งเป็นเรตินอยด์แบบที่ออกฤทธิ์เบากว่าได้ตามเคาน์เตอร์ขายยาทั่วไป การผลัดเซลล์ผิวด้วยสารเคมีจะทำให้ผิวขาวอย่างได้ผลมาก เพราะขั้นตอนนี้จะไปเร่งการผลัดของเซลล์ผิวชั้นบนซึ่งมีสีเข้มจัดหรือมีสีไม่สม่ำเสมอออกและเผยให้เห็นผิวที่กระจ่างใสกว่าเบื้องล่าง   การผลัดเซลล์ผิวด้วยสารเคมีคือการทาสารที่มีฤทธิ์เป็นกรด (เช่น กรดอัลฟาไฮดร็อกซี่) ทิ้งไว้บนผิวประมาณห้าถึงสิบนาที ในขณะที่เซลล์ผิวกำลังผลัดตัวอาจเกิดอาการชา แสบหรือรู้สึกว่าผิวไหม้และผิวอาจจะแดงหรือบวมไปประมาณวันสองวัน คุณควรเข้ารับการผลัดเซลล์ผิวด้วยสารเคมีหลายครั้ง (โดยเว้นระยะไปประมาณสองถึงสี่สัปดาห์) โดยคุณควรหลีกเลี่ยงแสงแดดในช่วงที่ผลัดเซลล์ผิวและทาครีมกันแดดอย่างสม่ำเสมอเพราะผิวของคุณจะบอบบางเป็นพิเศษในช่วงนี้ การทำไมโครเดอร์มาเบรชั่นเป็นวิธีที่เหมาะกับคนที่มีผิวบอบบางจนไม่สามารถผลัดเซลล์ผิวหรือทาครีมที่มีฤทธิ์เป็นกรดได้ โดยขั้นตอนนี้จะช่วยขัดผิวและทำให้ผิวหน้าสะอาดปราศจากชั้นผิวเก่าที่หมองคล้ำและเผยให้เห็นผิวที่สว่างกระจ่างใสขึ้น   ในขณะที่ทำไมโครเดอร์มาเบรชั่น ผิวของคุณจะถูกเครื่องดูดวงล้อที่มีหมุดเพชรตรงปลายขัดหน้า ผิวหนังที่ตายแล้วจะถูกขัดออกและดูดขึ้นไปในเครื่องดูด การดูแลผิวขั้นตอนนี้จะใช้เวลาประมาณสิบห้าถึงยี่สิบนาที แต่คุณอาจต้องทำซ้ำหกถึงสิบสองครั้งกว่าจะเห็นผล บางคนอาจมีอาการผิวแดงหรือแห้งหลังจากทำไมโครเดอร์มาเบรชั่นแต่โดยปกติแล้วการดูแลผิวด้วยวิธีนี้จะให้ผลข้างเคียงน้อยกว่าวิธีอื่นๆ แสงแดดอาจนำหายนะมากมายมาสู่ผิวได้ ไม่ว่าจะเป็นกระ จุดด่างดำ หรือกระทั่งอาจทำให้ผิวไหม้หรือเป็นมะเร็งผิวหนังได้ ถ้าคุณอยากมีผิวขาวใส คุณต้องดูแลผิวอย่างเหมาะสมด้วยการทาครีมกันแดดที่มีค่า SPF สูงๆ เข้าไว้   เมื่อผิวของคุณถูกแสง UVA และ UVB ร่างกายจะสร้างเมลานินจนทำให้ผิวของคุณคล้ำขึ้น ดังนั้น สิ่งสำคัญอันดับหนึ่งที่จะทำให้ผิวขาวใสก็คือการทาครีมกันแดดทุกวันเมื่อต้องออกแดด ถึงวันนั้นจะไม่ได้ร้อนจัดหรือมีแดดจ้าก็ตาม คุณยังสามารถปกป้องผิวได้ด้วยการใส่เสื้อผ้าแขนยาวเนื้อบางและสวมหมวกและใส่แว่นกันแดดเมื่อต้องออกแดดเป็นเวลานาน คุณต้องดูแลผิวให้ครบทุกขั้นตอนอย่างสม่ำเสมอ ซึ่งก็คือการทำความสะอาดผิวหน้า ขัดหน้า และบำรุงผิวหน้าให้ชุ่มชื้นนั่นเอง   ล้างหน้าให้สะอาดหมดจดวันละสองครั้งในตอนเช้าและก่อนเข้านอนเพื่อกำจัดฝุ่นและน้ำมันออกจากใบหน้า การล้างหน้าถือเป็นขั้นตอนสำคัญที่นำไปสู่การมีผิวที่สุขภาพดีและกระจ่างใสเลยนะ บำรุงผิวให้ชุ่มชื้นด้วยผลิตภัณฑ์ที่เหมาะกับสภาพผิวของคุณ ถ้าคุณมีผิวมันและมีโอกาสเป็นสิวง่าย คุณต้องใช้โลชั่นเนื้อเบา แต่ถ้าคุณมีผิวแห้ง คุณก็ต้องเลือกครีมเนื้อหนาหน่อย การขัดผิวเป็นเรื่องสำคัญเพราะจะช่วยกำจัดเซลล์หนังกำพร้าสีคล้ำออกจากใบหน้าและเผยให้เห็นผิวหน้าผลัดใหม่ที่กระจ่างใสเบื้องล่าง คุณอาจขัดผิวด้วยการใช้ผลิตภัณฑ์ที่มีอณูเล็กๆ ช่วยขัดผิวหรืออาจจะถูหน้าเบาๆ ด้วยผ้าขนหนูสะอาดชุ่มน้ำก็ได้ การดื่มน้ำและรับประทานอาหารดีๆ อาจไม่ทำให้ผิวคุณกระจ่างใสในทันที แต่จะช่วยในการผลัดผิวได้   เมื่อผิวหน้าฟื้นฟูตัวเอง ผิวหนังเก่าที่กระดำกระด่างจะจางลงเผยให้เห็นผิวหน้าใหม่ที่กระจ่างใสและดูสุขภาพดีกว่าเดิม การดื่มน้ำเยอะๆ จะช่วยเร่งการผลัดผิว ดังนั้นคุณควรดื่มน้ำประมาณหกถึงแปดแก้วต่อวัน การรับประทานอาหารที่มีประโยชน์ยังช่วยให้ผิวหน้าคุณดูสดชื่นและสุขภาพดีเพราะคุณจะได้รับวิตามินและสารอาหารที่ช่วยบำรุงผิว พยายามรับประทานผักและผลไม้สดให้มากที่สุด โดยเฉพาะผักและผลไม้ที่อุดมวิตามินเอ ซี และอี และหลีกเลี่ยงไม่รับประทานอาหารแปรรูปที่มีแคลอรี่สูง คุณอาจลองรับประทานวิตามินเสริมที่ประกอบด้วยสารสกัดจากเมล็ดองุ่นซึ่งมีสารต้านอนุมูลอิสระหรือวิตามินที่ประกอบด้วยเมล็ดป่านหรือน้ำมันตับปลาที่ให้โอเมก้า-3 ซึ่งช่วยบำรุงผม ผิวและเล็บดูก็ได้ ใครๆ ก็รู้ว่าบุหรี่นั้นไม่ดีต่อสุขภาพ แต่น้อยคนนักจะรู้ว่าบุหรี่อาจทำลายผิวได้ การสูบบุหรี่จะทำให้ผิวแก่ก่อนวัย ทำให้เกิดรอยย่นและริ้วรอยและยังทำให้เลือดไม่ไหลเวียนไปที่ใบหน้าจนทำให้หน้าซีดหรือเทาอีกด้วยนะ
ลองใช้น้ำเลมอน. ใช้ขมิ้น. ลองใช้มันฝรั่งดิบ. ลองใช้ว่านหางจระเข้. ลองใช้น้ำมะพร้าว. ใช้มะละกอ. ลองใช้ไฮโดรควิโนน. ลองใช้ครีมเพื่อผิวขาว. ใช้เรตินอยด์. ผลัดเซลล์ผิวด้วยสารเคมี. ลองทำไมโครเดอร์มาเบรชั่น (microdermabrasion). ทาครีมกันแดดทุกวัน. ทำความสะอาดและขัดผิวเป็นประจำ. ขัดผิวสัปดาห์ละสองครั้ง. ดื่มน้ำให้เยอะขึ้นและรับประทานอาหารที่ดีต่อสุขภาพ. เลิกสูบบุหรี่ซะ.
https://www.wikihow.com/Lighten-Your-Skin https://www.wikihow.com/Lighten-Your-Skin https://www.wikihow.com/Lighten-Your-Skin
Using Unverified Home Remedies Using Proven Products and Treatments Caring for Your Skin Daily